cyanic-selkie/wikianc huggingface dataset:
Pitkäsilta
Puiset sillat
Yhdeksän metriä leveää puusiltaa korjattiin vuonna 1890 leventämällä se 10,6-metriseksi. Liikennemäärä sillalla oli kasvanut asutuksen levittyä 1870-luvulta lähtien Kallioon ja Sörnäisiin ja puisen sillan korjaukset häiritsivät pahasti liikennettä. Kaupunki aloitti uuden kestävämmän sillan suunnittelun vuonna 1899. Siltahanke oli kaikkinensa monipolvinen ja keskuttelutti sekä tavallisia kaupunkilaisia että sillanrakennuksen ammattilaisia. Pohdintaa aiheuttivat sillan mitat eli sen pituus, leveys, jänneväli ja alituskorkeus. Rakennusmateriaalivaihtoehdot olivat puu, kivi, teräs ja betoni; myös sillan arkkitehtuuri puhutti. Maineikkaat ulkomaiset urakoitsijat tarjosivat sillan rakennusta sekä betonista että teräksestä. Myös suomalaiset eturivin suunnittelijat tekivät ehdotuksia: vuonna 1901 kaupunki sai arkkitehti Bertel Jungin ja insinööri Gunnar Lindqvistin ehdotuksen graniittisesta kolminivelholvisillasta, jossa olisi ollut 50 metrin jänneväli. Sillan molempiin päihin oli suunniteltu rakennettavaksi näyttävät portaalit kansallisromanttiseen tyyliin. Kaupunki päätyi vuonna 1901 rakentamaan sittenkin vielä puusillan, joka valmistui seuraavana vuonna. Tätä neljättä puusiltaa jouduttiin korjaamaan alituiseen ja sillan uusiminen tuli esille jo vuonna 1907.
Kivisilta
pienoiskuva|Pitkänsillan rakennustyöt 1911. Etualalla höyrypumppu koneenkäyttäjineen ja oikealla käsikäyttöinen vinssi. Uuden sillan rakentamiseksi perustettu komitea suositti graniittisiltaa, sillä teräsbetonisiltojen kylmän- ja kosteudenkestokykyä vielä epäiltiin. Graniittisillasta teetettiin kolme vaihtoehtoista suunnitelmaa. Valituksi tuli vaihtoehto, jossa sillan leveys on 22 metriä ja sillassa on kolme vapaalta aukoltaan 16-metristä holvia. Sillan kustannusarvio oli 790 000 markkaa.
Pitkänsillan liikennemääriä tutkittiin vuoden 1910 tammikuussa: päivittäin sillan ylitti 1 800 – 2 000 hevoskuormaa ja 27 000 – 29 000 jalankulkijaa. Suunnittelussa oli päämääränä saada silta sopimaan hyvin ympäristöönsä ja siitä tehtiin olemukseltaan linjakkaan yksinkertainen. Ainoat koriste-elementit ovat sillan kaksitoista jykevää ukkopylvästä, joiden kiviin on hakattu Helsingin kaupungin vaakunat. Vaakuna on myös pienissä pystykivissä sillan kaiteessa.
Silta on suunniteltu kaupungin rakennuskonttorissa. Rakennustyö aloitettiin vuonna 1910 tekemällä väliaikainen silta rakennustyön ajan kulkuväyläksi. Varsinainen uuden sillan rakennustyö alkoi vuonna 1911, ja se valmistui seuraavana vuonna ja avattiin liikenteelle marras–joulukuun vaihteessa 1912. Sillan suunnitteli arkkitehti Runar Eklund. Pitkänsillan kivet louhittiin nykyisen Länsisataman alueella sijainneelta Saukon saarelta. Silta tuli maksamaan suunniteltua enemmän, 910 000 markkaa.
Sillan maa- ja välituet on perustettu kallion varaan teräsbetonisin anturoin. Sillan molemmissa päissä olevat kaarevat siipimuurit perustettiin aikoinaan hirsiarinan ja puupaalujen varaan. Muutoin silta on kestänyt ryhdissään, mutta siipimuurien puuperustukset lahosivat ja muurit painuivat. Siipimuurien perustus korjattiin teräksisillä porapaaluilla tuetuilla teräsbetonilaatoilla. Sillan rakenteissa on edelleen nähtävissä jälkiä Helsingin taistelusta keväältä 1918. Saksan Itämeren-divisioona ampui sillalle kranaateilla katkaistakseen punakaartin liikkumisen. pienoiskuva|Sisällissodan aikaiset kranaatinjäljet ovat selkeästi näkyvissä.
Kansallinen symboliikka
Nykyinen Pitkäsilta erotti valmistuessaan Helsingin kantakaupungin Siltasaaresta, Hakaniemestä ja Kallion työläiskaupunginosasta, joissa myös suomalaisen työväenliikkeen johtavien järjestöjen päämajat sijaitsivat. Tämän vuoksi sitä pidettiin pitkään symbolisena rajana porvarien ja työläisten välillä. Lisäksi poliittiseen kielenkäyttöön on vakiintunut termi ”Pitkänsillan ylittämisestä”, jolla viitataan oikeisto–vasemmisto-rajan ylittäviin kompromisseihin.
Juha Berglund
Juha Tapio Berglund (s. 19. toukokuuta 1959 Helsinki) on suomalainen viinialan yrittäjä ja tietokirjailija. Hän on koulutukseltaan kauppatieteiden maisteri.
Juha ”Pokku” Berglund perusti viini- ja keittiötarvikkeita myyvän Decanter-liikkeen Helsinkiin vuonna 1987. Pari vuotta myöhemmin hän perusti Viini-lehden, joka oli aluksi Decanterin asiakaslehti. Hän omistaa sisarensa kanssa viinitila Château Carsinin Ranskan Bordeaux’ssa. Vuodesta 1999 hän on Antti Rinta-Huumon kanssa julkaissut vuosittaista Viinistä viiniin -opasta.
Berglund on toiminut sukunsa aiemmin omistamassa Nanso Groupissa hallituksen jäsenenä ja puheenjohtajana vuodesta 1989 vuoteen 2020 saakka.
Juha Berglundin isä oli kapellimestari Paavo Berglund.
Oranjen vapaavaltio
Alue liitettiin brittiläiseen imperiumiin vuonna 1848, mutta britit tunnustivat alueen itsenäisyyden 23. helmikuuta 1854. Transvaalin tasavalta oli saanut itsenäisyyden kaksi vuotta aikaisemmin. Toisen buurisodan (1899–1902) aikana Britannia otti alueen jälleen hallintaansa Oranjejoen siirtomaana (Orange River Colony). Vuonna 1907 se sai itsehallinnon ja 1910 se liittyi Etelä-Afrikan unioniin. Tämän jälkeen entisestä Oranjen vapaavaltion alueesta muodotettiin Oranjen vapaavaltion provinssi, joka korvattiin vuonna 1994 nykyisellä Vapaavaltion provinssilla.
Cassius Longinus
Cassius Longinus oli roomalainen nimi. Se voi viitata seuraaviin henkilöihin:
Meliteieís
Meliteieís (myös Melitiís; virallisesti Δημοτική Ενότητα Μελιτειέων, Dimotikí Enótita Meliteiéon) on yksi Etelä-Korfun kunnan kunnallisyksiköistä ja entinen itsenäinen Kreikan kunta. Se sijaitsee Korfun alueyksikössä Jooniansaarten alueella. Kunnallisyksikön väkiluku on 5 106 (vuonna 2011).
pienoiskuva|vasen|Chlomóksen kylää. Meliteieís käsittää alueen Korfun saaren eteläisissä keskiosissa. Sen suurin asutus on Ágios Matthaíoksen kylä. Meliteieís oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Korfun kunnaksi yhdessä Achílleion, Ágios Geórgioksen, Ereikoússan, Esperíeen, Faíakeen, Kassopaían, Korfun kaupungin, Korissían, Lefkímmin, Mathrákin, Othonoín, Palaiokastrítsan, Parélioin ja Thinálin kanssa, jolloin se muuttui uuden kunnan kunnallisyksiköksi. Vuonna 2019 se tuli Kleisthenes I -suunnitelman myötä osaksi Etelä-Korfun kuntaa.
Kunnallisyksikön osat
Meliteieíin kunnallisyksikkö muodostuu seuraavista kyläyhdyskunnista ja asutuksista:
Margareeta Parmalainen
thumb|Margareeta Parmalainen, [[Antonis Morin maalaama muotokuva.]] Margareeta Parmalainen (5. heinäkuuta 1522 Oudenaarde, Flanderi – 18. tammikuuta 1586 Ortona, Napolin kuningaskunta) oli Parman herttuatar ja Espanjan Alankomaiden kenraalikuvernööri vuosina 1559–1567. Hän oli keisari Kaarle V:n avioton tytär.
Elämä
Margareetan vanhemmat olivat keisari Kaarle V ja tämän flaamilainen rakastajatar Johanna van der Gheenst. Margareeta varttui Brysselissä. Hänen kasvatuksestaan vastasivat hänen isotätinsä Margareeta Itävaltalainen ja tätinsä Maria Unkarilainen, jotka toimivat molemmat peräjälkeen Alankomaiden käskynhaltijoina. Kaarle V tunnusti virallisesti Margareetan tyttärekseen vuonna 1529. Margareetan ensimmäinen puoliso oli Firenzen herttua Alessandro de’ Medici, joka murhattiin vuosi heidän häidensä jälkeen vuonna 1537. Seuraavana vuonna Margareeta nai Roomassa Camerinon herttua Ottavio Farnesen, josta tuli vuonna 1547 Parman ja Piacenzan herttua. Aviopuolisot elivät pääosin erossa toisistaan. Heidän ainoa lapsensa oli vuonna 1545 syntynyt poika Alessandro Farnese, josta aikanaan tuli isänsä seuraaja.
Margareetan velipuoli, Espanjan kuningas Filip II nimitti hänet Espanjan Alankomaiden käskynhaltijaksi vuonna 1559. Kahdeksanvuotisena käskynhaltijakautenaan Margareeta yritti hillitä Alankomaiden pohjoisissa maakunnissa noussutta Espanjan vallan vastaista kuohuntaa, jota johtivat paikalliset säädyt, etenkin protestantit. Vastustusta herätti Filip II:n jyrkän katolinen uskontopolitiikka, muun muassa uusien hiippakuntien perustaminen vuonna 1559 suoraan paavillisella määräyksellä, sekä espanjalaisten sotajoukkojen pysyvä läsnäolo. Flanderissa syntynyt ja varttunut Margareeta oli edeltäjiään suositumpi paikallisen väestön parissa, mutta Filip II ei halunnut antaa hänelle itsenäistä päätösvaltaa. Margareetan pääneuvonantajana oli aluksi kardinaali Antoine Perrenot de Granvelle, jonka välit Hollannin ylhäisaateliin olivat huonot. Kun ruhtinas Vilhelm Oranialainen ja kreivit Lamoraal van Egmont ja Filips van Horne uhkasivat vetäytyä valtakunnanneuvoston työstä ellei Granvelle lähtisi, Margareeta suostutteli maaliskuussa 1564 kuningas Filipin kutsumaan Granvellen pois Alankomaista.
Tilanne Alankomaissa kiristyi, kun nimellä geuzen (”kerjäläiset”) tunnettu alemman aatelin johtama liike alkoi vaatia protestantteja sortaneiden kerettiläisyyslakien kumoamista ja inkvisition lakkauttamista. Huhtikuussa 1566 joukko aseistettuja aatelisia toi Margareetalle asiaa koskeneen adressin, jolloin hän lupasi lievennyksiä tilanteeseen. Kun joukko äärikalvinisteja teki elokuussa 1566 hyökkäyksiä katolisiin kirkkoihin, Margareeta päätti kutsua Alankomaihin saksalaisia palkkasotureita tukahduttamaan levottomuudet, minkä pääosa paikallisesta ylimystöstä lopulta hyväksyi. Keväällä 1567 tilanne oli jo rauhoittunut, mutta Filip II lähetti silti maahan Alban herttuan komentaman espanjalaisen armeijan. Saavuttuaan elokuussa se aloitti protestanttiväestöön kohdistuneet ankarat rankaisutoimet myös rauhallisina pysyneillä alueilla. Margareeta piti tätä epäviisaana ja erosi käskynhaltijuudesta joulukuussa 1567, kun kuningas ei enää kuunnellut hänen neuvojaan. Pitkäksi itsenäisyyssodaksi laajentunut kapina puhkesi seuraavana vuonna vastareaktiona Alban herttuan toimiin.
Filip II pyysi Margareetaa vuonna 1577 palaamaan Alankomaiden käskynhaltijaksi Granvellen tukemana, mutta Margareeta kieltäytyi. Margareeta palasi Espanjan Alankomaihin vuonna 1580 auttamaan käskynhaltijaksi tullutta poikaansa Alessandroa. Alessandron keskittyessä armeijan ylipäällikkyyteen Margareeta vastasi siviilihallinnosta, kunnes vetäytyi vuonna 1583 tehtävistään. Hän asettui viimeisiksi vuosikseen Italiaan.
Frank J. Lausche
Lausche valittiin Ohion kuvernööriksi vuonna 1944 ja hävisi uudelleenvalinnan vuonna 1947 Thomas J. Herbertille. Lausche voitti Herbertin seuraavana vuonna ja toimi toisen kerran kuvernöörinä vuodet 1949–1957, jonka jälkeen hän istui Yhdysvaltain senaatissa vuosina 1957–1969.
Longinus
Longinus tai Longinos voi tarkoittaa seuraavia:
Frameshift
Frameshift on Henning Paulyn projektiluontoinen yhtye, joka soittaa progressiivista metallia. Se on julkaissut kaksi albumia, Unweaving the Rainbow sekä An Absence of Empathy.
Sydämen lisälyöntisyys
Sydämen lisälyöntisyys eli ekstrasystolia on rytmihäiriö, jossa sydämen kammiot supistuvat ennenaikaisesti, mikä johtaa ylimääräiseen tai väärään aikaan tulevaan sydämenlyöntiin. Lisälyönti eli ekstrasystole voi olla peräisin sydämen eteisistä tai kammioista. Lisälyöntisyys on yleensä harmiton ilmiö, jota kokee elämänsä aikana noin joka toinen ihminen. Lisälyöntisyys näkyy EKG:ssa ylimääräisenä sydämenlyöntinä, jonka muoto voi olla poikkeava.
Eteislisälyöntisyys
Eteisperäinen lisälyönti syntyy, kun eteisessä oleva paikallinen kohta lähettää sähköisen impulssin, joka ehtii käynnistää sydämenlyönnin ennen sinussolmuketta. Ylimääräisen lyönnin jälkeen sydän pitää pienen tauon. Lisälyönti saattaa tuntua muljahduksena rinnassa tai sydämen hetkittäisenä pysähtymisenä. Eteisperäiset lisälyönnit ovat vaaraton ilmiö, jota esiintyy yleisesti terveissäkin sydämissä.
Kammiolisälyöntisyys
Kammioperäinen lisälyönti aiheutuu sydämen kammiosta lähtevästä impulssista, joka käynnistää ennenaikaisen sydämenlyönnin. Kuten eteisperäisenkin, henkilö voi aistia kammioperäisen lisälyönnin muljahduksena tai pysähdyksen tunteena rinnassa. EKG:ssa kammioperäinen lisälyönti eroaa normaaleista sydämenlyönneistä siten, että QRS-kompleksi on leveä ja P-aalto yleensä puuttuu. Kammioperäiset lisälyönnit ovat tavallisesti harmittomia, mutta saattavat joskus olla aihe sydämen lisätutkimuksille.
Mustalampi (Espoo, Nuuksio)
Mustalampi on noin kolmen hehtaarin laajuinen järvi luoteisessa Espoossa. Virallisen kaupunginosajaon mukaan se sijaitsee Nuuksion kaupunginosassa. Nuuksion Pitkäjärvi sijaitsee Mustalammen kaakkoispuolella. Mustalammen naapurijärviä ovat Kolmikulmalampi lännessä ja Valklampi idässä. Mustalammen pohjoispuolella sijaitsee Haukkalampi, jonka pinta on noin viisitoista metriä Mustalammen pintaa alempana.
Calangianus
Calangianus on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 4 121 asukasta (vuonna 2016) ja sen pinta-ala on 126,35 neliökilometriä. Se sijaitsee 518 metrin korkeudella merenpinnan yläpuolella.
John Michael Montgomery
thumb|John Michael Montgomery John Michael Montgomery (s. 20. tammikuuta 1965, Danville, Kentucky ) on yhdysvaltalainen kantri-laulaja ja lauluntekijä. Hän on Montgomery Gentry -yhtyeen Eddie Montgomeryn nuorempi veli.
Alexandra Albu
Alkuvuodet
Albu aloitti kamppailulajien harrastamisen Goshin Jutsu Karatella, jossa hän kilpaili muun muassa EM-kilpailuissa. Albu saavutti menestystä myös kotimaassaan Moldovassa ja Ukrainassa, kunnes päätti muuttaa 19-vuotiaana Venäjälle opiskelujen myötä. Venäjällä Albu voitti IJKA Venäjän karatemestaruuskilpailun kahdesti. Hän on kilpaillut myös menestyksekkäästi crossfitin parissa Venäjällä ja voittanut Moskovan voimanostocupin.
Ura
Albu aloitti vapaaottelun Thaimaassa Andrei Tsarkovin valmennettavana. Albu otteli uransa neljä ensimmäistä ottelua Thaimaassa tilastolla 4–0. Otteluiden todellisuutta on epäilty. Hän voitti kesäkuussa 2013 Venäjällä Lyubov Demidovan tyrmäyksellä ensimmäisessä erässä.
UFC
Albu siirtyi ottelemaan UFC:hen 2013 ja hänen oli tarkoitus otella kääpiösarjassa Julie Kedzieta vastaan joulukuussa 2013, mutta joutui jättämään kamppailun väliin loukkaantumisen vuoksi. 11. huhtikuuta 2015 Albu teki ensiesiintymisensä UFC:ssä korsisarjassa. Hän voitti Izabela Badurekin toisessa erässä giljotiinikuristuksella.
Albu palasi takaisin ottelemaan yli kahden vuoden tauon jälkeen keskityttyään sitä ennen viemään immateriaalioikeusopintonsa loppuun Venäjällä. Albu kohtasi Kailin Curranin heinäkuussa 2017 UFC 214 -tapahtumassa. Hän voitti kamppailun tuomariäänin (29–28, 29–28, 29–28).
Yökköset
Yökköset (Noctuidae) ovat suurin perhosheimo. Siihen kuuluu yli 25 000 tunnettua lajia. Suomessa on tavattu vuoteen 2007 mennessä 423 yökköslajia.
Tuntomerkit
Useimmat yökköset ovat vankkaruumiisia ja kapeasiipisiä. Etusiivissä on lähes aina suojaväritys. Takasiivet ovat toisinaan kirkkaanväriset. Etusiivissä on yleensä tunnusomaiset niin sanotut yökköskuviot: sisempi ja ulompi poikkiviiru, keilatäplä sisemmän poikkiviirun keskikohdan ulkopuolella, pyöreä rengastäplä keilatäplän ulkopuolella, sekä munuaisen muotoinen täplä rengastäplän ulkopuolella. Lepoasennossa siivet ovat joko litteästi ruumiin päällä tai kattolaskuisesti ruumiin sivuilla.
Vaikutukset
Monet yökkösistä ovat merkittäviä viljelykasvien tuholaisia. Monet yökkösentoukat elävät maanpinnan alla ja nousevat öisin pinnalle pureskelemaan kasvintaimien varsia. Tämä johtaa kasvin lakastumiseen. Erityisesti viljojen oraat sekä vastaistutetut salaatin ja kaalin taimet ovat vaarassa joutua toukkien ravinnoksi.
Ján Kollár
Ján Kollár (1793 Mošovce, Unkarin kuningaskunta, nyk. Slovakia – 1852 Wien, Itävallan keisarikunta) oli slovakialainen runoilija ja pappi. Hän oli pappina Budapestissa ja arkeologian professorina Wienin yliopistossa. Hän oli panslavismin uranuurtaja. Omien runojensa lisäksi hän julkaisi kansanlaulukokoelman Národnie zpievanki (1834).
Olt (piirikunta)
Olt on piirikunta Romanian Muntenian ja Oltenian historiallisilla alueilla. Se on saanut nimensä samannimisestä joesta. Piirikunnan pääkaupunki on Slatina. Sen pinta-ala on 5 498 km² ja siellä on noin 423 352 asukasta (vuonna 2014).
Maantiede
Piirikunnan pinta-ala on yhteensä 5 498 km². Tonava virtaa alueen etelärajalla ja Oltjoki sen läpi pohjois-eteläsuunnassa.
Oltin piirikunta rajautuu idässä Teleormanin piirikuntaan, lännessä Doljin piirikuntaan, pohjoisessa Argeșin ja Vâlcean piirikuntiin sekä etelässä Bulgarian Vratsan ja Plevenin alueisiin.
Väestö
Vuoden 2011 väestönlaskennan mukaan piirikunnassa oli 415 530 asukasta ja sen väestötiheys oli 75,57 asukasta neliökilometrillä.
Piirikunnan asukkaista romanialaisia on 98,06 prosenttia, romaneja 1,86 prosenttia.
Nordic Futsal Cup 2018
Nordic Futsal Cup 2018 on UEFA:n alainen futsalin maajoukkueturnaus, jossa ratkaistaan Pohjoismaiden mestaruus. Turnaus järjestettiin Ringkøbing–Skjernissä, Tanskassa 4.–8.12. 2018. Turnauksen voitti hallitseva mestari Suomi, voittaen neljännen perättäisen mestaruuden.
Rubtsovsk
Rubtsovsk on teollisuuskaupunki Alei-joen varrella Altain aluepiirissä Etelä-Siperiassa Venäjällä 265 kilometriä Barnaulista lounaaseen. Kaupunki on saanut nimensä uudisasukas Mihail Rubtsovin sukunimestä vuonna 1886 (toisen lähteen mukaan 1887); paikkakunta tunnettiin aluksi nimellä Rubtsova. Kaupungiksi 1927. Toisen maailmansodan vuosina 1941–1942 kaupunkiin siirrettiin tuotantolaitteistoja Ukrainasta, mikä muodosti perustan Altain traktoritehtaalle sekä useille kemian ja kevyen teollisuuden tuotantolaitokselle. Kaupungin nykynimi on ollut käytössä vuodesta 1942.
Nordic Futsal Cup 2018
Turnauksen otteluohjelma ja tulokset
Nordic Futsal Cup 2018 pelattiin viiden osallistujamaan kesken yksinkertaisena sarjana.
Rubtsovsk
Vuonna 2010 kaupungin asukasluku oli 147 002.
Samsung Galaxy Note 20
Samsung Galaxy Note 20 on Samsungin 5. elokuuta 2020 julkistama ja 21. elokuuta julkaisema älypuhelin, jonka mukana tulee S Pen -kynä. Puhelimesta on olemassa 5G-versio ja isompi Note 20 Ultra -versio.
Samsung Galaxy Note 20:ssä on 6,7 tuuman näyttö ja kahdeksanydinprosessori. Tallennustilaa on valittavissa 128 tai 256 gigatavua. Keskusmuistia on kahdeksan gigatavua. Puhelimessa on kolme takakameraa. Pääkameran tarkkuus on 12 megapikseliä, telekameran tarkkuus 64 megapikseliä ja ultralaajakulmakameran tarkkuus 12 megapikseliä. Telekamerassa on kolminkertainen hybridizoom. Etukameran tarkkuus on 10 megapikseliä. Puhelimessa on 4 300 milliampeeritunnin akku, joka tukee 25 watin latausta ja 15 watin langatonta latausta. Käyttöjärjestelmänä on Android 10, joka on päivitettävissä Android 11 -versioon. Lisäksi puhelimessa on näytönalainen sormenjälkitunnistin. Laite on vedenkestävä ja sen IP-luokitus on 68.
Samsung Galaxy Note 20 Ultra
Samsung Galaxy Note 20 Ultra on Note 20:n suurempi versio. Siinä on 6,9 tuuman näyttö, jonka virkistystaajuus on 120 hertsiä. Tallennustilaa on saatavilla 256 tai 512 gigatavua ja keskusmuistia 12 gigatavua. Note 20 Ultran pääkameran tarkkuus on 108 megapikseliä, telekameran tarkkuus 12 megapikseliä ja ultralaajakulmakameran tarkkuus 12 megapikseliä. Telekamerassa on viisinkertainen optinen zoom. Etukameran tarkkuus on sama kuin Note 20:ssä. Akkua Note 20 Ultrassa on 4 500 milliampeerituntia. Lisäksi Note 20 Ultran S Pen -kynän viive on lyhyempi.
Elmo (visailuohjelma)
Elmossa oli mukana viisi joukkuetta, ja jokaisessa jaksossa kaksi joukkuetta kilpaili toisiaan vastaan. Kussakin joukkueessa oli kaksi Suomen urheilutietäjien yhdistyksen menestynyttä urheilutietäjää ja yksi aktiiviurheilija. Kysymykset koskivat kesäolympialaisia ja ne oli jaoteltu kuuteen eri aihealueeseen ja neljään eri vaikeustasoon (1, 3 ja 5 pistettä sekä pelkästään aktiiviurheilijoille esitetyt, 2 pisteen arvoiset vaihtoehtokysymykset). Ohjelmasarjan 10 ensimmäisen jakson aikana kukin joukkue kohtasi jokaisen muun joukkueen. Kahden viimeisen jakson oli tarkoitus muodostaa finaali, johon pääsisivät aiempien jaksojen muodostaman alkusarjan kaksi parasta joukkuetta. Koska kaksi parasta olivat selvillä jo ennen viimeistä alkusarjakohtaamista, laajennettiin finaali kolmiosaiseksi eli käsittämään jaksot 10–12.
Joukkueiden paitojen värit olivat sininen, keltainen, musta, vihreä ja punainen eli samat kuin olympiarenkaiden värit.
Yökkösmäiset
Yökkösmäiset (Noctuoidea) on yöllä tai hämärissä lentävien suurten ja keskikokoisten perhosten yläheimo. Sen suurimmat heimot ovat yökköset, siilikkäät, nirkot ja villakkaat.
Cargeghe
Cargeghe on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 724 asukasta (vuonna 2016) ja sen pinta-ala on 12,05 neliökilometriä. Se sijaitsee 333 metrin korkeudella merenpinnan yläpuolella.
Hostelling International
Hostelling Internationalin verkosto kattaa noin 4 000 hostellia lähes 90 maassa. Hostelling International on yksi suurimmista majoituspalveluiden tarjoajista ja tekee yhteistyötä muun muassa Unescon ja Maailman matkailujärjestön kanssa. Kansainvälisen hostellikortin omistavia henkilöjäseniä on 3,6 miljoonaa ja kansainvälisen HI-verkoston vuosittainen yöpymisvuorokausien määrä on yli 35 miljoonaa. Hostelling International on myös yksi maailman suurimmista nuorisojärjestöistä.
Suomen Hostellijärjestö (Finnish Hostel Association) on osa Hostelling International -verkostoa.
Hostelling Internationalin perustamiskirjan neljäs artikla
''”Pyrimme edistämään nuorten valistuneisuutta heidän kansallisuudestaan riippumatta, erityisesti vähävaraisten nuorten keskuudessa, rohkaisemalla heitä hankkimaan entistä enemmän tietoa maaseudusta, välittämään ja huolehtimaan siitä ja arvostamaan kylien ja kaupunkien kulttuurisia arvoja kaikkialla maailmassa. Tuemme tätä tavoitettamme tarjoamalla hostelleja ja muuta majoitusta rotuun, kansallisuuteen, ihonväriin, uskontoon, sukupuoleen, yhteiskuntaluokkaan ja poliittisiin mielipiteisiin katsomatta. Haluamme luoda ihmisten välille entistä parempaa keskinäistä ymmärrystä, joka ulottuu kotimaan lisäksi ulkomaille.”''
Hostelling Internationalin historia
Itä-Preussissa syntynyt opettaja Richard Schirrmann vei oppilaansa retkelle Saksan maaseudulle 26.4.1909. Kesken kaiken luokan yllätti myrsky. Retkeläiset lähtivät etsimään suojaa ja löysivät koulurakennuksen Bröltalista. Koulun johtaja antoi nuorille luokkahuoneen suojaksi ja paikallinen maanviljelijä olkia patjoiksi ja maitoa illalliseksi. Sinä yönä Schirrmannille syntyi ajatus nuorisomajoista, hostelleista. Hän ryhtyi tuumasta toimeen ja vuonna 1912 hän perusti maailman ensimmäisen hostellin omaan kouluunsa Saksaan, Altenaan. Tämän korvasi pian pysyvä hostelli Altenan linnassa, joka avasi ovensa saman vuoden aikana.
Omalá
Omalá (virallisesti Δημοτική Ενότητα Ομαλών, Dimotikí Enótita Omalón) on yksi Argostólin kunnan kunnallisyksiköistä ja entinen itsenäinen Kreikan kyläkunta. Se sijaitsee Kefalonián alueyksikössä Jooniansaarten alueella. Kunnallisyksikön väkiluku on 840 (vuonna 2011).
pienoiskuva|vasen|upright=0.95|[[Pyhän Gerasimoksen luostarin kirkko.]] Omalá käsittää alueen Kefalonián saaren eteläisissä keskiosissa Argostólin kaupungin itäpuolella. Kunnallisyksikön suurin asutus on Valsamátan kylä. Alue tunnetaan ennen kaikkea Pyhän Gerasimoksen luostarista (Moní Agíou Gerasímou).
Omalá oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kefalonián kunnaksi yhdessä Argostólin, Eleiós-Prónnoin, Érisoksen, Leivathón, Palikín, Pýlaroksen ja Sámin kanssa, jolloin se muuttui uuden kunnan kunnallisyksiköksi. Vuonna 2019 se tuli Kleisthenes I -suunnitelman myötä osaksi Argostólin kuntaa.
Kunnallisyksikön osat
Omalán kunnallisyksikkö muodostuu seuraavista kyläyhdyskunnista ja asutuksista:
Empire State
Empire State on vuonna 2013 ensi-iltansa saanut Dito Montielin ohjaama yhdysvaltalainen rikoselokuva. Sen pääosissa ovat Liam Hemsworth, Dwayne Johnson, Emma Roberts, Nikki Reed, Michael Angarano, Paul Ben-Victor ja Shenae Grimes. Elokuvassa kaksi lapsuudenystävää ryöstävät panssariautovaraston, mutta NYPD-tutkija on heidän tiellään.
Tyyne Salomaa
Tyyne Siviä Salomaa (synt. Eriksson, vuodesta 1913 Eloranta,, 4. huhtikuuta 1891 Orivesi – 26. helmikuuta 1938 Petroskoi) oli suomalainen poliitikko, joka toimi SDP:n kansanedustajana vuonna 1917. Sisällissodan jälkeen Salomaa pakeni Neuvosto-Venäjälle, ja hänet teloitettiin myöhemmin Stalinin vainojen aikana.
Varhaiset vuodet
Juupajoen Hulippaan kylässä syntyneen Salomaan vanhemmat olivat Asikkalasta kotoisin ollut itsellinen Heikki Erkinpoika Eloranta (s. 1853) ja Kuorevedellä syntynyt Amanda Matintytär Ala-Pihlajajärvi (s. 1865). Lylyssä ompelijana työskennellyt Salomaa liittyi SDP:n jäseneksi 1906, ja kolme vuotta myöhemmin hänet valittiin paikallisen työväenyhdistyksen johtokuntaan. Salomaa vaikutti myös Sosialidemokraattisessa Naisliitossa ja toimi 1910-luvun alussa Työläisnainen-lehden avustajana. Vuonna 1913 hän oli lyhyen aikaa puolueen agitaattorina Ensossa.
Salomaa valittiin kansanedustajaksi heinäkuussa 1916 pidetyissä eduskuntavaaleissa. Vasta huhtikuussa 1917 kokoontunut uusi eduskunta hajotettiin jo seuraavana syksynä, ja lokakuun vaaleissa Salomaa jäi Emil Saarisen varaedustajaksi.
Neuvostoliitossa
Salomaan toiminnasta Suomen sisällissodan aikana ei ole tietoa, mutta sodan loppuvaiheessa hän pakeni puolisoineen Neuvosto-Venäjälle. Salomaa liittyi NKP:n jäseneksi jo 1918 ja sai myöhemmin myös Neuvostoliiton kansalaisuuden. Salomaa toimi aluksi suomalaisen pakolaiskodin taloudenhoitajana Pietarissa, ja myöhemmin hän työskenteli vuonna 1920 Petroskoin suomenkielisen puoluekoulun johtajana, 1921 agitaatiokurssien vetäjänä, 1922 NKP:n Karjalan aluekomitean naisasiain osaston toimitsijana, 1923–1929 lastenkodin johtajana Petroskoissa sekä 1930–1936 Kansanperinnekeskuksen kulttuurijaoston johtajana.
Kuolema
Huhtikuussa 1937 Salomaa määrättiin Petroskoin pioneeripalatsin suomalaisosaston kirjastonhoitajaksi, mutta lokakuussa hänet erotettiin puolueesta syytettynä kansalliskiihkoisesta käyttäytymisestä sekä kansanvihollisena vangitun miehensä suojelemisesta. Salomaa vangittiin 17. tammikuuta 1938, minkä jälkeen hänet tuomittiin kuolemaan ja teloitettiin ampumalla 26. helmikuuta 1938 Petroskoin lähistöllä. Salomaan maine palautettiin 1957.
Perhe
Salomaan puoliso oli Jeremias Salomaa (1891–1937), jonka kanssa hän avioitui vuonna 1916. Pariskunnalla oli kaksi lasta. Jeremias Salomaa työskenteli Neuvostoliitossa Karelgranitin Kivimännistö-nimisen louhoksen johtajana. Hänet vangittiin vastavallankumouksellisen kansalliskiihkoisen järjestön jäsenyydestä syytettynä ja ammuttiin 28. joulukuuta 1937 Sandarmohissa. Myös Jeremias Salomaan maine palautettiin 1957.
Jevgeni Zarafiants
Jevgeni Zarafiants (s. 1959) on venäläinen klassinen pianisti. Hän syntyi Novosibirskissä ja opiskeli Nižni Novgorodin Glinka-konservatoriossa.
Zarafiants on levyttänyt mm. Naxos-levy-yhtiölle Aleksandr Skrjabinin preludeja ja Domenico Scarlattin sonaatteja. Hän on lisäksi esittänyt 11-vuotiaana kuolleen Julian Skrjabinin pianomusiikkia.
Ulappasäppikala
Ulappasäppikala (Canthidermis sufflamen) on säppikaloihin kuuluva kalalaji.
Koko ja ulkonäkö
Ulappasäppikala voi kasvaa jopa 65 senttimetrin pituiseksi. Sillä on ruskeanharmaa pohjaväri ja suuri ruskea läikkä selkäevän tyvessä.
Levinneisyys ja elinympäristö
Ulappasäppikala elää Atlantin valtameressä koralliriuttojen läheisyydessä 5–30 metrin syvyydessä. Esiintymisalueeseen kuuluvat Kap Verde sekä São Tomé ja Príncipe.
Käyttäytyminen ja ravinto
Ulappasäppikalat elävät koralliriuttojen merenpuoleisilla jyrkänteillä ja syövät isokokoista eläinplanktonia.
Kuningatarsäppikala
Kuningatarsäppikala (Balistes vetula) on säppikaloihin kuuluva kala.
Levinneisyys ja elinympäristö
Kuningatarsäppikala elää Atlantin valtameressä.
Käyttäytyminen ja ravinto
Kuningatarsäppikalat elävät koralliriutoilla ja kivikkopohjien päällä. Ne muodostavat joskus parvia, mutta niitä tavataan myös yksinään. Ne pyydystävät merisiilejä puhaltamalla vettä niiden päälle jolloin merisiili kaatuu, ja kala pääsee käsiksi sen lyhytpiikkiseen vatsapuoleen.
Akvaariokalana
Kuningatarsäppikala tarvitsee monipuolista eläinruokaa, johon kuuluu myös kovakuorisia äyriäisiä, joiden avulla se hoitaa jatkuvasti kasvavia hampaitaan.
Federaalityyli
pienoiskuva|[[Salem (Massachusetts)|Salemin vanha kaupungintalo (1816-1817).]] Federaalityyli oli siirtomaatyylin jälkeen Yhdysvalloissa vaikuttanut uusklassistinen arkkitehtuurin suuntaus.
Federaalityylistä tuli hallitseva tyylisuuntaus Yhdysvaltain itsenäisyysjulistuksen jälkeen, ja se säilytti asemansa aina 1830-luvulle saakka. Federaalityylissä oli vaikutteita palladionismista, Yrjöjen aikakauden arkkitehtuurista, Robet Adamin arkkitehtuurista, vapaamuurarien symboliikasta ja empiretyylistä sekä Thomas Jeffersonin myötä selkeästä uusklassismista.
Federaalityylin huomattavimpia edustajia olivat Thomas Jefferson ja Benjamin Latrobe. Suuntauksella oli selkeät filosofiset siteet Rooman tasavaltaan, jota nuori Yhdysvallat amerikkalaisten mielestä heijasti.
Jefferson käytti Nîmesin roomalaista Maison Carrée-temppeliä Richmondin vuosina 1785–1789 rakennetun Capitol-rakennuksen esikuvana. Richmondin Capitol oli ensimmäinen rakennus Yhdysvalloissa, joka rakennettiin kokonaisuudessaan roomalaisen temppelin mallin mukaan. Jeffersonin mittavin federaalityyliä edustava hanke oli vuosina 1817–1826 rakennettu Virginian yliopisto. Yliopiston kirjasto suunniteltiin Rooman Pantheonin mukaan. Presidenttikaudellaan Jefferson vahvisti federaalityylin asemaa ja edisti uuden pääkaupungin rakennushanketta, joka tulisi noudattamaan uusklassismin henkistä federaalityyliä.
Yhdysvaltain kongressitalon alkuperäisen suunnittelijan William Thorntonin myöhäiskauden töissä on selvästi nähtävissä Jeffersonin oikeaoppisen klassismin vaikutusta. Jefferson vaikutti vahvasti myös toiseen kongressitalon arkkitehdeista, Benjamin Latrobeen. Latroben päätöitä on Baltimoren katolinen katedraali, jota voidaan pitää yhtenä federaalityylin loistavimpana esimerkkinä Yhdysvalloissa. Tämän työn jälkeen Latrobe kutsuttiinkin Washingtoniin valvomaan Capitolin rakennustöitä.
Kaikki laulut (albumi)
Kaikki laulut on Aikakone-yhtyeen solistina tutuksi tulleen Sanin ensimmäinen sooloalbumi, joka julkaistiin 24. tammikuuta 2005. Albumi sijoittui Suomen viralliselle albumilistalle viideksi viikoksi, parhaimmillaan 12:nneksi.
Pauno Pohjolainen
Pauno Pohjolainen (s. 22. toukokuuta 1949 Kuopio) on suomalainen taidemaalari, kuvanveistäjä ja kuvataiteilija.
Elämä ja ura
Pohjolainen opiskeli Suomen taideakatemian koulussa 1976–1980. Hän on osallistunut näyttelyihin vuodesta 1974.
Pohjolaisen taiteelle on tyypillistä maalauksien ja veistoksen yhdistäminen bauhaus-tyylin tapaisesti sekä erilaisten ainesten yhdistäminen. Hänen työnsä esittävät usein liikettä tai liikkeen illuusiota.
Pohjolainen on tehnyt lukuisia julkisia teoksia. Hän on tehnyt muun muassa Canberraan Suomen Australian-suurlähetystöön teoksen Sauna ja sisu (2003) sekä Hesperian sairaalan julkisivua koristavan Elämänvirta (2005). Pohjolainen tunnetaan myös alttariteoksistaan ja -reliefeistään. Hänen alttariteoksiaan on Rantasalmen ja Laajasalon kirkossa.
Vuonna 2008 Pohjolainen menetti varastotilansa ja poltti osan töistään.
Palkinnot ja tunnustukset
Pohjolainen on saanut Ars Fennica -palkinnon vuonna 1997 ja Pro Finlandia -mitalin vuonna 2005. Hän sai Saima-mitalin vuonna 2011 ja Anita Snellmanin säätiön tunnustuspalkinnon vuonna 2015.
Kalle Toppinen
Kalle Petter (Pekka) Toppinen (1. lokakuuta 1892 Iisalmen maalaiskunta – 5. maaliskuuta 1938 Petroskoi ) oli suomalainen puutyömies, liittosihteeri ja Suomen sosialistisen työväenpuolueen kansanedustaja.
Elämä
Toppisen vanhemmat olivat mäkitupalainen Paavo Toppinen ja Anna Liisa Mod. Hän kävi kansakoulun ja työskenteli sen jälkeen puutyömiehenä Iisalmessa ja Kuopiossa. Toppinen oli SDP:n jäsenenä vuodesta 1911 ja puoluetoimitsijana vuodesta 1917. Hänet vangittiin Suomen sisällissodan aikana helmikuussa 1918 ja vapauduttuaan hän oli perustamassa kommunistista nuorisojärjestöä Kuopioon. Toppinen liittyi SKP:n jäseneksi 1919 ja toimi Kajaanissa puolueen järjestäjänä. Hän oli Sosialistisen työväenpuolueen luennoitsijana 1920, piirisihteerinä 1921 sekä Suomen tie- ja vesirakennustyöläisten liiton sihteerinä ja luottamusmiehenä 1922.
Toppinen oli Suomen sosialistisen työväenpuolueen kansanedustajana 1922–1923 edustaen Kuopion läänin läntistä vaalipiiriä. Toppinen vangittiin elokuussa 1923 yhdessä muiden ryhmän jäsenten kanssa ja hänet tuomittiin kolmeksi vuodeksi vankeuteen. Toppinen vapautui vankilasta 1926 ja hän oli sitten agitaattorina Kuopiossa, Savon Työ -lehden ja työväentalon talouden hoitajana sekä 1929 Rakennustyöväen liiton järjestäjänä.
Pelätessään joutuvansa uudestaan vangituksi Toppinen siirtyi salaa Neuvostoliittoon yhdessä veljensä Taunon (Tauno muutti Alman ja lasten kanssa passilla Neuvostoliittoon) ja muutamien muiden kommunistien kanssa. Hän työskenteli kirvesmiehenä Petroskoissa ja Hiilisuon neuvostotilan rakennusmestarina 1933. Toppinen lähetettiin helmikuussa 1934 Uhtualle jossa hän toimi Teollisen kombinaatin-puusepänverstaan johtajana.
Toppinen vangittiin 20. tammikuuta 1938 vastavallankumouksellisesta toiminnasta syytettynä. Hän sai kuolemantuomion ja hänet teloitettiin ampumalla 5. maaliskuuta 1938 Petroskoin lähistöllä. Toppisen maine palautettiin vuonna 1958.
== Perhe = Toppinen oli naimisissa vuodesta 1918 Alma Serafina Hyvösen kanssa. Heillä oli kaksi poikaa ja tytär. Toppisen sisar oli kansanedustaja Anni Rytkönen.
Panssariässä
Panssariässä on vaununjohtaja, joka on tuhonnut vähintään viisi vihollisen panssarivaunua tai rynnäkkötykkiä.
Nimitys otettiin käyttöön Saksan sotapropagandassa toisen maailmansodan aikana. Idea juontaa ensimmäisessä maailmansodassa alun perin ranskalaisten keksimään hävittäjä-ässä nimitykseen.
Jom kippur -sota
Jom kippur -sota vuonna 1973 oli Israelin ja Egyptin, Syyrian sekä Irakin liittouman välinen sota. Sota syttyi, kun Egypti ja Israel eivät päässeet sopuun Siinain niemimaasta, jonka Israel oli miehittänyt 1967.
Zombie (kappale)
”Zombie” on irlantilaisen The Cranberries -rockyhtyeen kappale vuoden 1994 albumilta No Need to Argue. Protestilaulu käsittelee Pohjois-Irlannin väkivaltaisuuksia. Se nousi sijalle 14 Britannian singlelistalla ja oli Yhdysvalloissa Modern Rock -listan kärjessä kuusi viikkoa. Yhtye voitti myös MTV Europe Music Awards -palkinnon kappaleesta vuonna 1995.
Aritzo
Aritzo on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 1 303 asukasta (vuonna 2016) ja sen pinta-ala on 75,58 neliökilometriä. Se sijaitsee 796 metrin korkeudella merenpinnan yläpuolella.
Blue Horizon
Blue Horizon oli brittiläinen bluesmusiikkiin keskittynyt itsenäinen levy-yhtiö, joka perustettiin vuonna 1966. Levy-yhtiö käynnisti menestyneen brittiläis-yhdysvaltalaisen yhtyeen Fleetwood Macin uran. Blue Horizon oli olemassa vain viiden vuoden ajan.
Zagłębie Lubin
Historia
Zagłębie Lubin on perustettu 2. maaliskuuta 1946 nimellä Klub Sportowy Zawisza Lubin. Seura vaihtoi useasti nimeä 1940-, 1950- ja 1960-luvulla. Nykyisen nimensä se otti käyttöön vuonna 1966. Vuonna 1975 seura nousi Puolan toiseksi korkeimmalle sarjatasolle. Kymmenen vuotta myöhemmin Lubin nousi Puolan pääsarjaan. Samaan aikaan se siirtyi pelaamaan uudelle stadionille, joka sijaitsi samassa paikassa kuin nykyinen stadion. Vuonna 1990 Lubin sijoittui toiseksi, joka takasi paikan Euroopan sisäisiin turnauksiin, kun se pääsi UEFA Cupiin. Lubin putosi kuitenkin heti ensimmäisellä kierroksella. Kaudella 1990–1991 Lubin voitti ensimmäisen Puolan mestaruuden. Voitto takasi paikan Euroopan Cupissa seuraavaksi kaudeksi, mutta tanskalainen Brøndby IF pudotti puolalaisseuran ensimmäisellä kierroksella. Vuonna 2005 Lubin pääsi ensimmäistä kertaa Puolan Cupin finaaliin, mutta hävisi sen Dyskobolia Grodzisk Wielkopolskille. Seuraavana vuonna se hävisi cupin finaalissa Wisła Płockille. Vuonna 2007 Lubin voitti toisen ja toistaiseksi viimeisimmän Puolan mestaruuden. Vuonna 2009 Lubin siirtyi pelaamaan uudelle stadionille. Vuonna 2014 Lubin putosi toiseksi korkeimmalle sarjatasolle, mutta nousi heti seuraavana vuonna takaisin pääsarjaan.
North Bethesda
North Bethesda on kaupunkimainen väestönlaskennallinen paikka (CDP) Yhdysvaltojen Marylandin osavaltion Montgomeryn piirikunnassa ja yksi pääkaupunki Washington D.C.:n suurista esikaupungeista. Washingtonin luoteispuolella ja Bethesdan pohjoispuolella sijaitsevassa North Bethesdassa oli vuonna 2020 noin 50 000 asukasta. North Bethesda on suoraan piirikunnan alaisuudessa toimiva kunnallishallinnoton alue, jolla ei ole tarkkoja rajoja muuten kuin väestönlaskennan tilastoalueena. North Bethesdan postinumero on valtaosin sama kuin Rockvillen.
Strathmoren musiikkikeskus ja kartano North Bethesdassa järjestää konsertteja, taidenäyttelyitä ja muita kulttuuritapahtumia sekä tanssin ja musiikin koulutusta. Konserttisaliin mahtuu lähes 2 000 kuulijaa, ja alueella on myös ulkoilmakonserttien paviljonki ja veistospuisto. Bethesda North Marriott Hotel & Conference Center on suuri kongressikeskus ja Marriott International -ketjun hotelli.
Washingtonin metron asema North Bethesdassa oli aiemmin nimeltään White Flint, jo puretun ostoskeskuksen mukaan.
Bayern (F217)
Bayern (runkonumero F217) on Saksan laivaston Brandenburg-luokan fregatti, joka otettiin palvelukseen 1996.
Luettelo puhelinverkon ulkomaantunnuksista
Tämä on luettelo puhelinverkon ulkomaantunnuksista. Jokaisella maalla on sekä maan suuntanumero soitettaessa puhelimella ulkomaanpuhelu kyseiseen maahan ja ulkomaantunnus soitettaessa ulkomaanpuhelu kyseisestä maasta.
Bayern (F217)
Valmistus
Alus tilattiin Blohm + Vossin, Thyssen Nordseewerken ja HDW:n yhteenliittymältä. Sen köli laskettiin 16. joulukuuta 1993 Thyssen Nordseewerken telakalla ja alus laskettiin vesille 30. kesäkuuta 1994. Alus otettiin palvelukseen 15. kesäkuuta 1996.
Palvelus
Alus on palveluksessa 2014.
Luettelo puhelinverkon ulkomaantunnuksista
Kansainvälinen televiestintäliitto (ITU) on hyväksynyt yleiseksi ulkomaantunnukseksi valinnan 00, jota kaikki maat eivät vielä ole ottaneet käyttöön.
Seuraavilla mailla tai alueilla on ulkomaantunnus, joka poikkeaa valinnasta 00:
Jupiterin renkaat
Jupiterin renkaat ovat koostumukseltaan lähinnä pölyä ja ovat siitä syystä erittäin harvat ja himmeät. Renkaat koostuvat neljästä pääosasta: tiheästä halosta, suhteellisen kirkkaasta ja harvasta päärenkaasta sekä kahdesta sisäosiltaan tiheästä ja reunoja kohti harventuvasta renkaasta. Uloimpia renkaita ruokkivat Amalthea ja Thebe. Kahta sisempää rengasta ruokkivat Metis ja Adrastea sekä pienemmät tuntemattomat kappaleet meteoriititörmäysten tuloksena.
Infrapunavalossa renkaat näyttävät punaisilta haloa lukuun ottamatta, joka on sävyltään neutraali tai sininen. Pölyhiukkasten koko renkaissa on noin 15 mikrometrin luokkaa haloa lukuun ottamatta. Renkaiden kokonaismassa on noin 1016 kg. Renkaiden ikää ei tiedetä, mutta ne ovat voineet olla olemassa aina Jupiterin syntymästä saakka. Renkaiden täytyy kuitenkin uusiutua jatkuvasti, sillä pölyhiukkasten keskimääräinen elinaika on noin sata vuotta, kunnes ne törmäävät Jupiteriin.
Lähteet
Jupiter (Planet) 木星の衛星と環
Jytte Borberg
Jytte Borberg (16. heinäkuuta 1917 Romanshorn, Sveitsi – 25. toukokuuta 2007 Tanska ) oli sveitsiläissyntyinen tanskalainen kirjailija. Hän asui Tanskassa vuodesta 1921. Hänen esikoisteoksensa, novellikokoelma Vindebroen, ilmestyi 1968, ja sitä seurasi romaani Nældefeber 1970. Orangessa hän käsittelee naisen vapautumista, joka toistuu aiheena hänen romaaneissaan. Orangessa hän siirtyy abstraktista modernismista yhteiskunnalliseen realismiin. Hänen aiheenaan on myös terveyden ja mielisairauden välinen raja-alue.
Tiedonsiirtonopeus
Tiedonsiirtonopeus on suure, joka kuvaa tiedon siirtymisen nopeutta. Tiedonsiirtonopeus on jossain tietyssä ajassa siirretyn tiedon määrä ja sen yksikkö on tiedon määrän yksikkö (bitti) jaettuna ajan yksiköllä (sekunti), bittiä sekunnissa. Yksikkö lyhennetään b/s, myös bit/s tai bps (bits per second).
Toisinaan siirtonopeus määritellään myös tavuissa sekunnissa (t/s, B/s, byte/s). Näin menetellään erityisesti puhuttaessa tietokoneen sisäisistä väylistä, joilla siirretään yksi tai useampi tavu kerrallaan. Epäselvyyksien välttämiseksi tiedonsiirrossa käytetään usein termiä oktetti (kahdeksan bitin ryhmä) tavun sijaan.
Kerrannaisyksiköistä
Tietoliikenteessä käytetään apuna SI-järjestelmän kerrannaisyksiköitä puhuttaessa suurista siirtonopeuksista. Puhuttaessa tiedonsiirron nopeudesta bitteinä sekunnissa kerrannaisyksiköt pohjautuvat kymmenjärjestelmään.
Taulukko yleisesti käytössä olevista kerrannaisyksiköistä:
Esimerkkejä tiedonsiirtonopeuksista
Puheen siirtämiseen tarvitaan minimissään noin 1 kbit/s siirtonopeus. CD:n äänen siirtämiseen tarvitaan hieman yli 1,4 Mbit/s, mutta nykyaikaisilla koodekeilla laadukkaan stereoäänen siirtämiseen riittää 100 kbit/s siirtonopeus.
Kuvasignaalin (video) siirtämiseen tarvitaan noin 16 kbit/s siirtonopeus. Televisiolaatuisen videokuvan siirtämiseen tarvitaan noin 10 Mbit/s siirtonopeus.
Baudi ja bittinopeus
Tiedonsiirron nopeudesta on väärinkäytetty kansanomaisesti nimeä baudi ranskalaisen Émile Baudot'n mukaan. Se tarkoittaa kuitenkin modulointi- tai signalointinopeutta eli signaalin muutosten määrää sekunnissa. Varsinainen tiedonsiirtonopeus riippuu tämän lisäksi käytettävästä modulointitekniikasta. Esimerkiksi 2 400 bit/s modeemi toimii 600 baudin nopeudella, jos se siirtää neljä bittiä yhden kantoaallon muutoksen aikana.
Tiedoston siirtonopeus
Tiedoston siirtonopeus voidaan ilmoittaa kibitavuina tai mebitavuina  sekunnissa:
Ari Sikiö
Ari Sikiö (s. 8. toukokuuta 1948) on suomalainen aktiiviuransa lopettanut koripalloilija.
Tikkurilan Tikan kasvatti Sikiö pelasi Oulun NMKY:ssä seuran esiintyessä ensimmäistä kertaa miesten SM-sarjassa kaudella 1966–1967. Kaudella 1970–1971 Sikiö edusti SM-sarjassa Kontulan Urheilijoita ja kaudella 1978–1979 Porvoon Tarmoa.
Arzana
Arzana on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 2 433 asukasta (vuonna 2016) ja sen pinta-ala on 162,49 neliökilometriä. Se sijaitsee 672 metrin korkeudella merenpinnan yläpuolella.
Tinapensaat
Tinapensaat (Chamaemeles) on ruusukasvien (Rosaceae) heimoon kuuluva pieni kasvisuku. Sukuun kuuluu ainakin yksi laji: tinapensas (Chamaemeles coriacea). Sukuun on kuvattu toinenkin laji, mutta sen taksonominen asema on toistaiseksi epäselvä.
KS Cracovia
Miejski Klub Sportowy Cracovia on krakovalainen urheiluseura. Cracovialla on toimintaa sekä jalkapallossa, jääkiekossa ja käsipallossa. Seuran jalkapallojaosto pelaa kaudella 2018–2019 Puolan korkeimmalla sarjatasolla Ekstraklasassa. Jääkiekkojoukkue pelaa myös korkeimmalla sarjatasolla Polska Hokej Ligassa. Cracovia on Puolan vanhin aktiivinen urheiluseura.
Jääkiekko
Seuran jääkiekkojaosto pelaa Puolan korkeimmalla sarjatasolla Polska Hokej Ligassa vuonna 2018.
Käsipallo
Seuralla on myös toimintaa käsipallossa. Seuran naisten käsipallojaosto on voittanut yhteensä kaksitoista Puolan mestaruutta, joista viimeisin on tullut vuonna 1987.
Meksikon luterilainen synodi
Meksikon luterilainen synodi (Sinodo Luterano de Mexico (SLM)) on luterilainen kirkko, joka toimii Meksikossa Keski-Amerikassa. Kirkon jäsenmäärä on 1 211.
Nykytilanne
Kirkolla on 1 211 jäsentä. Kirkko kuuluu tunnustukselliseen luterilaiseen Kansainväliseen luterilaiseen neuvostoon.
Spectravideo SV-328
Spectravideo SV-328 on Spectravideon valmistama mikrotietokone, jota käytettiin mallina MSX-yhteensopivien standardille. Laite itse ei ollut vielä MSX-yhteensopiva, esimerkiksi ROM-moduulit eivät olleet sopivia.
Laitetta edelsi SV-318 ja sitä seurasi MSX-yhteensopiva SVI-728.
Koneeseen oli saatavilla laajennusyksikkö, johon pystyi liittämään lisälaitekortteja.
Elektronisieppaus
Elektronisieppaus eli K-sieppaus on radioaktiivisen alkuaineen hajoamismuoto, jossa ydin sieppaa elektronin muuntamalla protonin neutroniksi. Ilmiötä esiintyy, kun atomiytimessä on protoniylijäämä sekä liian vähän energiaa positronin lähettämiseen ytimestä. Elektronisieppaus on vallitseva beetahajoamisen muoto raskailla alkuaineilla (Z>80), missä sisäkuoren elektronit ovat lähempänä ydintä.
Ilmiön ennusti Gian-Carlo Wick vuonna 1934 ja sen havaitsi ensimmäisen kerran Luis Alvarez vuonna 1937.
Prosessi
Elektronisieppauksessa yksi atomin ydintä elektronipilven K- tai harvemmin L-kuorella kiertävistä elektroneista joutuu ytimeen. Tällöin ytimessä olevasta ylimääräisestä protonista muodostuu neutroni ja elektronin neutriino. Koska neutronilukumäärä kasvaa yhdellä ja protonilukumäärä pienenee vastaavasti, ei massaluvussa tapahdu muutosta. Protonimäärän muuttuminen elektronisieppauksen vuoksi aiheuttaa kuitenkin alkuaineen muuntumisen toiseksi alkuaineeksi. Reaktiossa muodostuva uusi atomiydin on järjestysluvultaan aikaisempaa yhtä pienempi.
Elektronisieppauksen jälkeen atomi on viritystilassa, joka purkautuu joko röntgensäteilynä, atomin luovuttaessa Augerin elektronin tai molemmilla tavoilla.
Muista radioaktiivisuuden muodoista poiketen atomin kemiallisella sidonnaisuudella on pieni vaikutus elektronisieppauksen tapahtumiseen. Esimerkiksi Beryllium-7:n puoliintumisaika on 0,9% lyhyempi jos beryllium on metallina kuin jos se on osana molekyyliä.
María Victoria dal Pozzo
María Victoria dal Pozzo (9. elokuuta 1847 – 8. marraskuuta 1876 ) oli italialainen aatelisneito, josta tuli Amadeus I:n puolisona Espanjan kuningatar.
Maria Victoria vietti lapsuutensa Torinossa Cisternan palatsissa. Isänsä kuoltua vuonna 1864 hän peri monia kuninkaallisia arvonimiä. Hän meni naimisiin prinssi Amadeuksen kanssa vuonna 1867, ja heille syntyi kolme lasta:
Häiden jälkeisenä vuonna 1868 kuningatar Isabella II syrjäytettiin, Amadeus valittiin kuninkaaksi ja Maria Victoriasta tuli kuningatar. Hän kärsi Madridissa terveysongelmista ja hovin ilmapiiristä. Amadeus luopui kruunusta vuonna 1873, ja kuningaspari pakeni maasta mukanaan lapsensa, joista nuorin oli kaksiviikkoinen. Maria Victoria ei ollut toipunut synnytyksestä, ja matka heikensi hänen terveyttään entisestään. Hän kuoli tuberkuloosiin Italian Sanremossa 8. marraskuuta 1876.
Pull
Pull on hard rock -yhtye Wingerin kolmas albumi joka julkaistiin vuonna 1993. Sen musiikki on kahteen ensimmäisen levyyn verrattuna raskaampaa ja sanoituksellisesti romanttiset teemat ovat vähemmän esillä. Vaikkei laadullisesti ainakaan jäänyt jälkeen kahdesta edellisestä albumista, kaupallinen menestys ei noussut näiden tasolle. Winger hajosi vuoden sisällä albumin julkaisusta.
Sonet Records
Sonet Records on ruotsalainen jazziin ja popmusiikkiin keskittynyt levy-yhtiö, joka toimii nykyisin Universal Music Swedenin alla. Levy-yhtiö perustettiin vuonna 1956.
Trouble Bound Gospel
Trouble Bound Gospel on suomalainen rockyhtye. Yhtye perustettiin vuonna 1994 Turussa. Yhtye on julkaissut kolme täyspitkää albumia.
Solmu (nimi)
Solmu on suomalainen miehen etunimi.
Nimi luotiin Kansanvalistusseuran kalenteria varten suomalaiseksi vastineeksi ruotsalaiselle nimelle Knut (ruotsin knut ’solmu’). Tätä on pidetty käännösvirheenä, sillä Knut on lyhentymä nimestä Kanutus ja vain sattumalta osuu yksiin ruotsin knut-sanan kanssa, jota vastaa suomessa solmu.
Solmu sai oman nimipäivän almanakasta, 19. huhtikuuta, vuonna 1929. Nimi ei saanut tarpeeksi kantajia, joten se poistettiin 1949.